cyanic-selkie/wikianc huggingface dataset:
ซานฝ่านอู๋ฝ่าน
ซานฝ่านอู๋ฝ่าน (三反五反; "ต้านสามต้านห้า") เป็นขบวนการปฏิรูปที่เหมา เจ๋อตง ริเริ่มในไม่กี่ปีหลังจากก่อตั้งสาธารณรัฐประชาชนจีน โดยมุ่งขจัดการทุจริตและเสี้ยนหนามแผ่นดินให้สิ้นไปจากนครต่าง ๆ ของจีน มีเป้าหมายเป็นฝ่ายตรงข้ามทางการเมืองและนายทุน โดยเฉพาะนายทุนที่ร่ำรวย นำมาสู่การรณรงค์อย่างต่อเนื่องซึ่งหลอมรวมฐานอำนาจของเหมา เจ๋อตง ให้เป็นหนึ่งเดียว การรณรงค์นี้ส่งผลเสียต่อเศรษฐกิจในนครใหญ่อย่างเซี่ยงไฮ้ เทียนจิน และฉงชิ่ง มีผลให้นักธุรกิจหลายคนจำต้องฆ่าตัวตาย  ในเซี่ยงไฮ้แห่งเดียวมีผู้คนอย่างน้อย 876 คนจบชีวิตตนเองในช่วงวันที่ 25 มกราคม ถึง 1 เมษายน ค.ศ. 1952
ซานฝ่าน
การรณรงค์ที่เรียกว่า "ซานฝ่าน" ("ต้านสาม") เปิดฉากขึ้นในแมนจูเรียเมื่อปลาย ค.ศ. 1951 โดยมีเป้าหมายเป็นสมาชิกพรรคคอมมิวนิสต์จีน อดีตสมาชิกพรรคก๊กมินตั๋ง และข้าราชการประจำที่มิได้เป็นสมาชิกพรรคการเมือง
สามสิ่งที่ต่อต้าน คือ
อู๋ฝ่าน
การรณรงค์ที่เรียกว่า "อู๋ฝ่าน" ("ต้านห้า") เปิดฉากขึ้นในเดือนมกราคม ค.ศ. 1952 โดยกำหนดเป้าหมายเป็นชนชั้นนายทุน พรรคคอมมิวนิสต์จีนวางแนวทางอย่างค่อนข้างคลุมเครือในเรื่องการดำเนินคดีกับบุคคลต่าง ๆ จนกลายเป็นการเปิดศึกอย่างเต็มรูปแบบกับชนชั้นกระฎุมพีในประเทศจีน เติ้ง เสี่ยวผิง เตือนประชาชนว่า "อย่าถูกความคิดแบบทุนนิยมแปดเปื้อน"
ห้าสิ่งที่ต่อต้าน คือ
สมาคมกีฬาเกาะนีวเว
สมาคมกีฬาเกาะนีวเว (Niue Island Sports Association) เป็นคณะกรรมการโอลิมปิกแห่งชาติที่ยังไม่ได้รับการรับรอง และเป็นสมาชิกสมทบของคณะกรรมการโอลิมปิกแห่งชาติโอเชียเนีย องค์กรนี้เป็นสหพันธ์แห่งชาติสำหรับกีฬาทั้งหมดภายในประเทศนีวเวและเป็นตัวแทนของประเทศในการแข่งขันกีฬาเครือจักรภพ โดยเปิดตัวที่แมนเชสเตอร์ 2002 นอกจากนี้ สมาคมยังจัดให้มีการเข้าร่วมของประเทศในการแข่งขัน กีฬาเครือจักรภพเยาวชน เป็นผู้ลงนามในองค์กรต่อต้านการใช้สารต้องห้ามโลก
ในระหว่างการแข่งขันแปซิฟิกเกมส์ 2015 ประเทศนี้ได้รับเหรียญเงินจากรายการลอว์นโบว์ลหญิง และ รายการเพาะกาย ประเภทบุคคลชาย รุ่นน้ำหนัก +100 กิโลกรัม
เคทอเลมและซอดอตแชฮร์
เมืองนี้ก่อตั้งขึ้นจากการรวมนิคมสองแห่งเข้าด้วยกันคือ เคทอเลม (كتالم) กับ ซอดอตแมแฮลเล (سادات مَحَلِّه)
ชุดปฏิกิริยาของโบเวน
ชุดปฏิกิริยาของโบเวน (Bowen's reaction series) เป็นหลักศึกษาปฏิกิริยาของการตกผลึกในหินอัคนี พัฒนาขึ้นโดยนอร์แมน แอล. โบเวน ในปี ค.ศ. 1928 เริ่มจากการนำหินบะซอลต์สด ๆ มาบดให้ละเอียด แล้วเผาที่อุณหภูมิมากกว่า 1800 องศาเซลเซียส และปล่อยให้เย็นตัวอย่างรวดเร็วภายใต้อุณหภูมิห้อง เพื่อให้รู้ว่า ณ อุณหภูมินั้น ๆ เกิดสมดุลไม่มีการเปลี่ยนแปลงอีกแล้ว และสามารถเก็บสมดุลที่อุณภูมินั้น ๆ ไปศึกษาต่อได้ และ หลังจากนั้นศึกษาแร่ที่เกิดในช่วงอุณหภูมิต่างๆ ว่าเกิดแร่อะไรบ้าง ตกผลึกอย่างไรบ้าง
ชุดปฏิกิริยาแบบต่อเนื่อง
ประกอบด้วยกลุ่มแร่ชนิดเดียวกัน คือ แพลจิโอเคลส (Plagioclase) ซึ่งปฏิกิริยาของชุดนี้ เป็นการลดปริมาณของแคลเซียม (Ca) และเพิ่มปริมาณโซเดียม (Na) เมื่ออุณหภูมิลดลง ไม่ใช่เป็นการเปลี่ยนเป็นแร่ใหม่แต่เป็นการเปลี่ยนแปลงองค์ประกอบของแร่เดิม ซึ่งจากปฏิกิริยาดังกล่าว ทำให้เกิดการแลกเปลี่ยนประจุบวก โดยมีลักษณะเหมือนการแพร่ของประจุบวกจากข้างนอก เข้าสู้ด้านใน ที่เรียกว่า Solid Solution ทำให้เกิดลักษณะของ Zone Plagioclase เกิดขึ้น
ชุดปฏิกิริยาแบบไม่ต่อเนื่อง
ประกอบด้วยแร่ตัวใหม่ที่เกิดขึ้นตลอดเวลา โดยมีธาตุอื่น ๆเข้ามาประกอบในพันธะมากขึ้น โดยมีอุณภูมิที่เริ่มตกผลึกสูงกว่าชุดปฏิกิริยาแบบต่อเนื่อง แร่ชนิดแรกที่เริ่มตก คือกลุ่มแร่โอลิวีน (Olivine) (Mg,Fe)SiO4 ต่อมาแร่โอลิวีนที่เหลือจากการตกผลึก จะทำปฏิกิริยากับแมกมารอบๆ แล้วเกิดการหลอมละลายขึ้น จากนั้น form เป็นแร่ตัวใหม่เกิดขึ้น คือ ไพรอกซีน (Pyroxene) (Ca,Na),(Fe,Mg,Al)(Si2O6)  เมื่อไพรอกซีนเริ่มไม่สเถียร จะเริ่มทำปฏิกิริยากับแมกมาเกิดเป็นแอมฟิโบล (Amphibole) (สูตรของแอมฟิโบลจะเริ่มมีความซับซ้อนมากขึ้น)
สตีแวน อึนซงซี
สตีแวน อึนซงซี (Steven Nzonzi; เกิดวันที่ 15 ธันวาคม ค.ศ. 1988) เป็นนักฟุตบอลชาวฝรั่งเศส ผู้เล่นในตำแหน่งกองกลางตัวรับให้กับสโมสรแรนในฝรั่งเศส โดยยืมตัวจากสโมสรโรมาในอิตาลี และยังเล่นให้กับทีมชาติฝรั่งเศส
อึนซงซีเริ่มต้นอาชีพกับสโมสรอาเมียงในในลีกเดอ ด้วยผลงานอันยอดเยี่ยม ทำให้เขาได้ย้ายไปแบล็กเบิร์นโรเวอส์ในพรีเมียร์ลีกใน ค.ศ. 2009 ด้วยค่าตัว 650,000 ปอนด์ เขาได้เล่นให้กับแบล็กเบิร์นอยู่สามฤดูกาล ก่อนที่สโมสรจะต้องตกชั้นหลังจบฤดูกาล 2011–12 ทำให้เขาตัดสินใจย้ายไปสโตกซิตีด้วยค่าตัว 3 ล้านปอนด์ เขาได้รับความไว้วางใจจากผู้จัดการอย่างโทนี พูลิส และมาร์ก ฮิวส์ ให้เป็นผู้เล่นคนสำคัญของสโมสร โดยในฤดูกาล 2014–15 นั้นเอง อึนซงซีได้รับรางวัลผู้เล่นยอดเยี่ยมแห่งปีของสโมสร ต่อมาเขาย้ายไปเซบิยา สโมสรในสเปน ด้วยค่าตัว 7 ล้านปอนด์ในเดือนกรกฎาคม ค.ศ. 2015 และพาสโมสรชนะเลิศยูฟ่ายูโรปาลีกในฤดูกาลแรกที่เขาได้ลงเล่น
อึนซงซีเคยเล่นให้กับทีมชาติฝรั่งเศสรุ่นอายุไม่เกิน 21 ปี เนื่องจากการที่เขาปฏิเสธที่จะเล่นให้กับทีมชาติสาธารณรัฐคองโก และการที่เขาไม่สามารถเล่นให้กับทีมชาติอังกฤษได้นั้น เขาจึงได้เล่นให้กับทีมชาติฝรั่งเศส โดยได้ลงเล่นนัดแรกในเดือนพฤศจิกายน ค.ศ. 2017 และเป็นส่วนหนึ่งของทีมชาติชุดที่ชนะเลิศฟุตบอลโลก 2018
เกียรติประวัติ
เซบิยา
ฝรั่งเศส
หมึกเกลเชีย
หมึกเกลเชีย (Glacial Squid) หมึกเกลเชียเป็นสัตว์ทะเลสปีชีส์เดียวเท่าที่ทราบของสกุล Psychroteuthis ของวงศ์ Psychroteuthidae เป็นสัตว์ไม่มีกระดูกสันหลัง ที่อยู่ในชั้นเซฟาโลพอดซึ่งเป็นชั้นของสัตว์ที่มีลำตัวอ่อนนิ่ม ถิ่นฐานธรรมชาติอยู่ในบริเวณริมฝั่งแอนตาร์กติกาและอเมริกาใต้ ลำตัวเมื่อโตเต็มที่ยาวราว 44 เซนติเมตร
สตีแวน อึนซงซี
เกียรติประวัติ
เครื่องอิสริยาภรณ์
ท่าอากาศยานชตุทการ์ท
ท่าอากาศยานชตุทการ์ท (Flughafen Stuttgart หรือเรียกอีกอย่างว่า Flughafen Stuttgart-Echterdingen) รหัสสนามบินเป็นสนามบินนานาชาติของเมืองชตุทการ์ทซึ่งเป็นเมืองหลวงของรัฐบาเดิน-เวือร์ทเทิมแบร์คของเยอรมัน เป็นสนามบินที่ใหญ่เป็นอันดับที่ 6 ของประเทศเยอรมนีและมีผู้โดยสารกว่า 10.5 ล้านคนที่เดินทางป่านเข้ามาในปีพ. ศ. 2558
นอร์ทเทิร์นฟุตบอลลีก
นอร์ทเทิร์นฟุตบอลลีก เป็นลีกฟุตบอลชายในภาคตะวันออกเฉียงเหนือของอังกฤษ ก่อตั้งขึ้นเมื่อปี ค.ศ. 1889 เป็นลีกฟุตบอลที่เก่าแก่ที่สุดเป็นอันดับสองของโลกที่ยังคงอยู่ต่อจากอิงกลิชฟุตบอลลีก
นอร์ทเทิร์นฟุตบอลลีกประกอบด้วยสองส่วนคือ ดิวิชั่น 1 และดิวิชั่น 2 โดย ดิวิชั่น 1 อยู่ในระดับที่ 9 ของ ระบบลีกฟุตบอลอังกฤษ ซึ่งสโมสรแชมป์ของดิวิชั่น 1 จะเลื่อนชั้นไปอยู่ดิวิชั่นล่างของ นอร์ทเทิร์นพรีเมียร์ลีก
ประวัติ
นอร์ทเทิร์นฟุตบอลลีกเป็นหนึ่งในหลายลีกที่เกิดขึ้นหลังจากฟุตบอลลีก ในฤดูกาลแรก ประกอบด้วย 10 สโมสรที่ผสมผสานระหว่างสโมสรฟุตบอลอาชีพและสโมสรฟุตบอลสมัครเล่น ในช่วงปีแรก ๆ การแข่งขันมี นิวคาสเซิลยูไนเต็ด มิดเดิลส์เบรอ และ แดร์ริงตัน ที่ได้เข้าร่วมการแข่งขัน ในปี ค.ศ. 1905 ลีกแบ่งออกเป็น 2 ดิวิชั่น 1 ลีกอาชีพและ 1 ลีกสมัครเล่น อย่างไรก็ตามในปีถัดมา นอร์ทเทิร์นฟุตบอลลีก ได้ตัดสินใจที่จะยกเลิกส่วนของ ลีกอาชีพ และจำกัดตัวเองเฉพาะสโมสรฟุตบอลสมัครเล่น
ความสัมพันธ์ระหว่างประเทศของไต้หวัน
ความสัมพันธ์ระหว่างประเทศของสาธารณรัฐจีน (ไต้หวัน) ในสถานะปัจจุบันของสาธารณรัฐจีนบนเกาะไต้หวันได้รับการรับรองโดยประเทศเพียง 13 รัฐ จาก 193 รัฐสมาชิกสหประชาชาติดังนั้น จึงเน้นเฉพาะความสัมพันธ์อย่างเป็นทางการกับประเทศที่รับรองสถานะของไต้หวัน และความสัมพันธ์ในเชิงพฤตินัยกับประเทศอื่น ๆ
รายชื่อประเทศที่มีความสัมพันธ์ทางการทูตกับไต้หวัน
ทั้ง 13 ประเทศนี้มีความสัมพันธ์ทางการทูตกับไต้หวันอย่างเป็นทางการ โดยรับรองสถานะเป็นรัฐบาลโดยชอบธรรมเพียงหนึ่งเดียวเหนือแผ่นดินจีนทั้งหมด ไม่ใช่เฉพาะในอาณาเขตของหมู่เกาะในปัจจุบัน ซึ่งประกอบไปด้วย เกาะไต้หวัน, หมู่เกาะเผิงหู, เกาะจินเหมิน และหมู่เกาะหมาจู่ และเกาะเล็กเกาะน้อยอื่น ๆ อีกจำนวนหนึ่ง
เกาหลีใต้และซาอุดีอาระเบียได้ยุติความสัมพันธ์ทางการทูตกับไต้หวันในปี พ.ศ. 2535 (ค.ศ. 1992) และแอฟริกาใต้ได้เปลี่ยนไปรับรองสาธารณรัฐประชาชนจีนในปี พ.ศ. 2541 (ค.ศ. 1998) สาธารณรัฐไลบีเรียเปลี่ยนจากการรับรองสาธารณรัฐประชาชนจีนมารับรองรัฐบาลบนเกาะไต้หวันในปี พ.ศ. 2532 (ค.ศ. 1989) และเปลี่ยนกลับไปรับรองรัฐบาลจีนแผ่นดินใหญ่เมื่อเดือนตุลาคม พ.ศ. 2546 (พ.ศ. 2003) ทางเครือรัฐดอมินีกาหลังจากรับรองไต้หวันมาตั้งแต่ พ.ศ. 2526 (ค.ศ. 1983) ก็ได้ยุติการรับรองลงในวันที่ 31 มีนาคม พ.ศ. 2547 (ค.ศ. 2004) เนื่องจากสาธารณรัฐประชาชนจีนได้เสนอให้ความช่วยเหลือเป็นมูลค่ากว่า 117 ล้านดอลลาร์สหรัฐภายในหกปี ส่วนสาธารณรัฐมาซิโดเนียซึ่งรับรองไต้หวันมาตั้งแต่ปี พ.ศ. 2534 (ค.ศ. 1991) ก็ได้เปลี่ยนไปสานสัมพันธ์ทางการทูตกับสาธารณรัฐประชาชนจีนแทน หลังจากถูกจีนแผ่นดินใหญ่คว่ำบาตรทางเศรษฐกิจ และใช้สิทธิ์วีโต้ขัดขวางขบวนการรักษาสันติภาพในการประชุมของคณะมนตรีความมั่นคงแห่งองค์การสหประชาชาติเมื่อปี พ.ศ. 2544 (ค.ศ. 2001) หลังจากนั้นเซาตูเมและปรินซีปีซึ่งรับรองไต้หวันมาตั้งแต่ปี พ.ศ. 2540 (ค.ศ. 1997) ก็ได้เปลี่ยนไปสานสัมพันธ์ทางการทูตกับสาธารณรัฐประชาชนจีนแทนเมื่อปี พ.ศ. 2559 (ค.ศ. 2016) ต่อมาปานามาซึ่งรับรองไต้หวันมาตั้งแต่ปี พ.ศ. 2497 (ค.ศ. 1954) ก็ได้เปลี่ยนไปสานสัมพันธ์ทางการทูตกับสาธารณรัฐประชาชนจีนแทนเมื่อปี พ.ศ. 2560 (ค.ศ. 2017) หลังจากนั้นสาธารณรัฐโดมินิกันซึ่งรับรองไต้หวันมาตั้งแต่ปี พ.ศ. 2500 (ค.ศ. 1957) ก็ได้เปลี่ยนไปสานสัมพันธ์ทางการทูตกับสาธารณรัฐประชาชนจีนแทนเมื่อปี พ.ศ. 2561 (ค.ศ. 2018)
ถึงแม้ว่าสิงคโปร์จะเปลี่ยนไปสานสัมพันธ์ทางการทูตกับสาธารณรัฐประชาชนจีนในปี พ.ศ. 2535 (ค.ศ. 1992) แต่ก็ยังคงความสัมพันธ์ทางเศรษฐกิจและกองทัพกับไต้หวันอย่างใกล้ชิด อันเป็นความพยายามของสิงคโปร์ที่จะวางตัวเป็นกลางระหว่างทั้งสองฝ่าย และก็เป็นเรื่องละเอียดอ่อนทางการทูตที่มักจะทำให้เกิดความขัดแย้งกันอยู่เสมอ สาธารณรัฐประชาชนจีนและสิงค์โปร์เกิดความขัดแย้งทางการทูตกันอย่างรุนแรงเมื่อนายลี เซียน ลุง ได้เดินทางไปเยือนไต้หวันเพียงหนึ่งเดือนก่อนหน้าที่จะเข้ารับตำแหน่งนายกรัฐมนตรีสิงคโปร์ในวันที่ 12 สิงหาคม พ.ศ. 2547 (ค.ศ. 2004)  ปัจจุบันสิงคโปร์เป็นประเทศเดียวที่ยังคงมีค่ายฝึกทหารอยู่ในไต้หวัน และยังส่งกำลังพลไปฝึกที่นั่นเป็นประจำทุกปี ในช่วงหลายปีที่ผ่านมานี้ได้มีการพูดคุยถึงความเป็นไปได้ที่จะย้ายค่ายฝึกบางส่วนหรือทั้งหมดไปยังไหหนานตามข้อเสนอของสาธารณรัฐประชาชนจีน ถึงแม้ว่านั่นอาจจะเป็นข้อเสนอที่ไม่สามารถตอบรับได้เนื่องจากอาจเกิดปัญหาความสัมพันธ์ทางการทูตระหว่างสิงคโปร์กับประเทศเพื่อนบ้านที่ไม่มีเชื้อสายชาวจีน
ประเทศที่มีสถานทูตประจำอยู่ในกรุงไทเป ได้แก่ กัวเตมาลา, เซาตูเมและปรินซิปี, หมู่เกาะโซโลมอน, สาธารณรัฐโดมินิกัน, นิการากัว, บูร์กินาฟาโซ, เบลีซ, ปารากวัย, ปาเลา, หมู่เกาะมาร์แชลล์, มาลาวี, สวาซิแลนด์, นครรัฐวาติกัน, และเฮติ
ตัวแทนความสัมพันธ์ในสหรัฐอเมริกา
ในปัจจุบัน ไม่มีการสานสัมพันธ์ทางการทูตในระดับทางการ แต่จะเป็นการประสานสัมพันธ์ทางด้านการค้าและวัฒนธรรมอย่างไม่เป็นทางการแทน โดยดำเนินการผ่านสำนักงานเศรษฐกิจและวัฒนธรรมไทเป ซึ่งโดยพฤตินัยแล้วเทียบได้กับสถานทูต มีสำนักงานตั้งอยู่ในกรุงวอชิงตัน ดี.ซี. และในอีก 12 เมืองทั่วสหรัฐอเมริกา โดยทางเทคนิคแล้วถือว่าสำนักงานมีสถานะเป็นองค์กรเอกชน แต่เจ้าหน้าที่ของสำนักงานก็คือ นักการทูตที่ "ออกจากงานชั่วคราว"
ตัวแทนความสัมพันธ์จากสหรัฐอเมริกา
เมื่อความสัมพันธ์ทางการทูตอย่างเป็นทางการได้ยุติลงในปี พ.ศ. 2522 (ค.ศ. 1979) จากการที่สหรัฐอเมริกาเริ่มกระชับความสัมพันธ์กับสาธารณรัฐประชาชนจีน แต่ยังคงมีการรักษาความสัมพันธ์ทางด้านการค้าและวัฒนธรรมผ่านองค์กรที่โดยพฤตินัยแล้วถือว่าเป็นสถานทูตในชื่อ สถาบันอเมริกาในไต้หวัน
ในทางเทคนิค สถาบันนี้ก็ถือว่าเป็นองค์กรเอกชน แต่เจ้าหน้าที่จะเป็นนักการทูตจาก|กระทรวงการต่างประเทศสหรัฐอเมริกาที่อยู่ในสถานะ "ลางาน" เพื่อทำงานให้กับสถาบัน อันเป็นวิธีการเพื่อหลีกเลี่ยงไม่ให้เกิดปัญหาทางการทูต
ความสัมพันธ์กับประเทศอื่น ๆ
เพื่อเป็นการรักษาความสัมพันธ์ทางการทูตกับสาธารณรัฐประชาชนจีน ประเทศต่าง ๆ จึงได้จัดตั้ง 'คณะทำงานทางการค้า' หรือ 'สำนักงานตัวแทน' ขึ้นในไทเปสำหรับการปฏิบัติภารกิจทางด้านการค้าและกงสุล อย่างไรก็ตาม เนื่องจากความอ่อนไหวทางการเมืองทำให้งานทางด้านวีซ่ามักจะไม่ได้ดำเนินการในไต้หวันแต่จะถูกส่งต่อไปยังสถานทูตหรือสถานกงสุลที่ใกล้ที่สุดแทน และในทางกลับกัน ทางไต้หวันก็ได้ดำเนินการจัดตั้ง สำนักงานเศรษฐกิจและวัฒนธรรมไทเป หรือ สำนักงานตัวแทนไทเป ขึ้นในประเทศต่าง ๆ ด้วยเช่นกัน
ไต้หวันเข้าร่วมการแข่งขันกีฬาโอลิมปิคและการแข่งขันกีฬานานาชาติอื่น ๆ ภายใต้ชื่อ 'จีนไทเป' โดยมีการเปลี่ยนธงชาติและเพลงชาติใหม่ เนื่องจากการกดดันจากสาธารณรัฐประชาชนจีน
ปัญหาในเรื่องสถานะของไต้หวันนั้นยังส่งผลกระทบกับเส้นทางการบินด้วย โดยเฉพาะประเทศในยุโรป, อเมริกาเหนือ และออสเตรเลีย สายการบินแมนดารินแอร์ไลน์ซึ่งเป็นสายการบินลูกของไชน่าแอร์ไลน์อันเป็นสายการบินประจำชาติของไต้หวันได้ให้บริการไปยังจุดหมายปลายทางหลายแห่งในต่างประเทศแทนสายบินแม่เพื่อหลีกเลี่ยงปัญหาทางการเมือง แต่ในปี พ.ศ. 2538 (ค.ศ. 1998) ไชน่าแอร์ไลน์ก็ได้เปลี่ยนเครื่องแบบพนักงานใหม่โดยไม่มีการใช้สีธงชาติของไต้หวันอีกต่อไป และเริ่มบินให้บริการไปยังต่างประเทศภายใต้ชื่อของตัวเอง
สายการบินประจำชาติอื่น ๆ หลายแห่งก็ได้ให้บริการเส้นทางไปยังไทเปโดยใช้ชื่อและเครื่องแบบพนักงานอื่นแทน ตัวอย่างเช่น บริติชแอร์เวย์ไม่มีเส้นทางบินระหว่างลอนดอนกับไทเปเลย แต่ให้บริการโดยสายการบินลูกที่ชื่อ บริติชเอเชียแอร์เวย์ โดยมีตัวอักษรจีนบนหางเครื่องบินแทนรูปธงสหราชอาณาจักรที่บริติชแอร์เวย์ใช้ สายการบินแควนตัสของออสเตรเลียก็มีสายการบินลูกชื่อ ออสเตรเลียเอเชียแอร์ไลน์ ซึ่งมีเส้นทางบินระหว่างซิดนีย์และไทเป และในปัจจุบันก็ใช้วิธีบินร่วมกับอีวีเอแอร์ ซึ่งเป็นสายการบินสัญชาติไต้หวัน
ในช่วงก่อนที่รันเวย์ที่สองของสนามบินนานาชาติโตเกียวแห่งใหม่จะสร้างเสร็จ หรือชื่อในปัจจุบันคือ ท่าอากาศยานนานาชาตินาริตะ สายการบินจากไต้หวันจะต้องบินไปลงที่ท่าอากาศยานนานาชาติโตเกียว (รู้จักกันในชื่อ "สนามบินฮะเนะดะ") เพื่อหลีกให้กับสายการบินจากสาธารณรัฐประชาชนจีนที่บินไปลงที่นะริตะ และเช่นเดียวกับสายการบินอื่น ๆ เจแปนแอร์ไลน์ก็ได้จัดตั้งสายการบินลูกชื่อ เจแปนเอเชียแอร์ไลน์ เพื่อบินในเส้นทางไต้หวันแทน
รหัสโทรศัพท์ระหว่างประเทศซึ่งจะกำหนดโดยสหภาพโทรคมนาคมระหว่างประเทศให้กับประเทศสมาชิก ทางไต้หวันซึ่งไม่ได้เป็นสมาชิกของสหภาพ แต่ก็ได้รับการกำหนดรหัส 886 ให้อย่างไม่เป็นทางการ ซึ่งเป็นรหัสที่ทางสหภาพระบุไว้ว่า 'สำรอง' ทางสาธารณรัฐประชาชนจีนไม่ได้รับรองการใช้รหัสประเทศ 886 นี้ ถึงแม้ว่าจะรับรองการใช้รหัสประเทศที่กำหนดให้กับฮ่องกงและมาเก๊าก็ตาม โดยได้สำรองหมายเลขโทรศัพท์หมวด 26 ไว้ใช้สำหรับเมืองไทเป และหมวด 06 สำหรับส่วนอื่น ๆ ของไต้หวัน
การเข้าร่วมเป็นสมาชิกในองค์กรนานาชาติ
ไต้หวันเป็นสมาชิกของ APEC, AsDB, BCIE, ICC, IOC, WCL และ WTO
แหล่งข้อมูลอื่น
中華民国の政治
อู่ทอง
อู่ทอง อาจหมายถึง
U Thong
ไคริ
ไคริ (カイリ; Kairi) เป็นตัวละครลับจากเกม สตรีทไฟท์เตอร์ ภาค EX ที่เกิดจากการการร่วมมือของบริษัทแคปคอม และบริษัท อาริกะ โดยเป็นนักสู้ที่มีรอยแผลเป็นบริเวณดวงตาข้างซ้าย ผู้ใช้วิชาการต่อสู้แบบโบราณที่สืบทอดจากบรรพบุรุษ ซึ่งมีชื่อเรียกว่า โคบุจึตสึ โดยมีรูปแบบการโจมตีที่คล้ายกับริว, เคน และโกคิรวมกัน
ประวัติตามท้องเรื่อง
ไคริ ถือกำเนิดในบ้านเสาหลักของตระกูลมิสุคามิ และได้รับการฝึกฝนศิลปะการต่อสู้โบราณแบบมือเปล่าจากตระกูลของตน อย่างไรก็ตามไคริได้สูญเสียความทรงจำเมื่อเขาได้ต่อสู้กับบิดาของเขากับการเอาชนะการเดิมพันความตาย เป็นเวลาหลายปีที่เขาได้พเนจรไปในโลกของการต่อสู้ที่ไม่มีความรู้สึกและเหตุผล มีเพียงคำพูดเพียงคำเดียวคือ "เธอจะต้องเอาชนะขีดจำกัดของตน" ที่ยังคงดังก้องอยู่ในความทรงจำของเขา การถูกชักนำโดยคำกล่าวนี้ ไคริจึงคิดว่าคงเป็นเพียงวิธีเดียวที่จะสามารถฟื้นความทรงจำของเขาขึ้นมาได้ ตามวิถีแห่งชูร่า (修羅) กับการต่อสู้ เข้ามาช่วยฟื้นความทรงจำที่สูญหายไปด้วยอำนาจของวิสัยแห่งปีศาจ เมื่อเขาได้เริ่มการต่อสู้อีกครั้ง ผมของไคริก็ได้แปรเปลี่ยนจากสีดำมาเป็นสีขาว และเริ่มมีรอยแผลเป็นปรากฏอยู่ทั่วกาย ในที่สุดไคริก็ได้ต่อสู้กับน้องสาวของตนที่มีชื่อว่าโฮคุโตะเพื่อเอาชนะการเดิมพันความตายอีกครั้ง แม้ว่าจะมีความพยายามของนานาเสะซึ่งเป็นน้องสาวคนสุดท้อง จะเข้ามาหยุดการกระทำของทั้งสอง แต่มันก็ถือเป็นชะตากรรมที่หลีกเลี่ยงไม่ได้สำหรับไคริกับโฮคุโตะ
ข้อมูลเพิ่มเติม
จากการที่ ไคริ มีรูปแบบการโจมตีขั้นพื้นฐานและท่าไม้ตายต่างๆใกล้เคียงกับ ริว, เคน และโกคิ รวมกัน ส่งผลให้ ไคริ เป็นหนึ่งในตัวละครที่มีผู้นิยมใช้เล่นในเกมต่อสู้อยู่บ่อยครั้ง ในสมัยที่ภาค EX กำลังปรากฏในช่วงแรก (เช่นเดียวกับอัลเลน สไนเดอร์)
แหล่งข้อมูลอื่น
List of Street Fighter characters pt:Anexo:Lista de personagens da série Street Fighter
แขวงบางคอแหลม
บางคอแหลม เป็นแขวงหนึ่งของเขตบางคอแหลม กรุงเทพมหานคร
ที่ตั้งและอาณาเขต
แขวงบางคอแหลมตั้งอยู่ทางทิศตะวันตกของเขตบางคอแหลม มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงบางคอแหลมได้แก่
ถนนสายรองและทางลัด ได้แก่
สถานที่สำคัญ
สถานที่สำคัญของแขวงบางคอแหลมได้แก่
เว่ย์ เจี้ยนสิง
เว่ย์ เจี้ยนสิง (2 มกราคม พ.ศ. 2474 – 7 สิงหาคม พ.ศ. 2558) เป็นผู้นำระดับสูงในพรรคคอมมิวนิสต์จีน ซึ่งมีบทบาทมากที่สุดในช่วงทศวรรษ 1980 และ 1990 เขาดำรงตำแหน่งสำคัญหลายตำแหน่งอย่างต่อเนื่อง อาทิ สมาชิกคณะกรรมการประจำโปลิตบูโร, เลขาธิการคณะกรรมาธิการกลางตรวจสอบวินัย, เลขาธิการพรรคคอมมิวนิสต์ปักกิ่ง และประธานสหพันธ์สหภาพแรงงานแห่งประเทศจีนทั้งหมด
ราชวงศ์ที่สิบเก้าแห่งอียิปต์
ราชวงศ์ที่สิบเก้าแห่งอียิปต์ หรือที่เรียกว่า ราชวงศ์แรเมซีส จัดเป็นราชวงศ์ลำดับที่สองในสมัยช่วงราชอาณาจักรใหม่ของอียิปต์โบราณ ซึ่งปกครองนับตั้งแต่ 1292 ปีก่อนคริสตกาล ถึง 1189 ปีก่อนคริสตกาล นอกจากนี้ ราชวงศ์ที่สิบเก้าและราชวงศ์ที่ยี่สิบยังรวมกันกลุ่มของราชวงศ์ที่อยู่ในยุคที่เรียกว่า ยุครามเสส ราชวงศ์ดังกล่าวสถาปนาขึ้นโดยราชมนตรีรามเสสที่ 1 ซึ่งฟาโรห์ฮอร์เอมเฮบทรงเลือกให้เป็นผู้สืบทอดพระราชบัลลังก์
เบื้องหลังของราชวงศ์ที่สิบเก้า
ฟาโรห์นักรบในช่วงต้นราชวงศ์ที่สิบแปดแห่งอียิปต์ทรงต้องเผชิญกับการต่อต้านเพียงเล็กน้อยจากอาณาจักรใกล้เคียง ทำให้สามารถขยายขอบเขตอิทธิพลได้อย่างง่ายดาย แต่สถานการณ์ระหว่างประเทศได้เปลี่ยนไปอย่างสิ้นเชิงเมื่อสิ้นสุดราชวงศ์ ชาวฮิตไทต์ค่อยๆ ขยายอิทธิพลเข้าไปในซีเรียและคานาอันจนกลายเป็นอำนาจสำคัญในการเมืองระหว่างประเทศ ซึ่งเป็นอำนาจที่ทั้งฟาโรห์เซติที่ 1 และฟาโรห์รามเสสที่ 2 ซึ่งเป็นพระราชโอรสจะเผชิญหน้ากันในอนาคต
ฟาโรห์เซติที่ 1 และฟาโรห์รามเสสที่ 2
ราชอาณาจักรใหม่แห่งอียิปต์มาถึงจุดสูงสุดของอำนาจภายใต้การปกครองของฟาโรห์เซติที่ 1 และฟาโรห์รามเสสที่ 2 ("มหาราช") ซึ่งดำเนินการทางทหารต่อต้านชาวลิเบียและชาวฮิตไทต์อย่างจริงจัง โดยที่เมืองคาเดชถูกฟาโรห์เซติที่ 1 ยึดได้เป็นครั้งแรก ซึ่งตัดสินใจยอมจำนนต่อมูวาตัลลิที่ 2 แห่งฮิตไทต์ในสนธิสัญญาสันติภาพระหว่างอียิปต์กับฮิตไทต์ ต่อมาฟาโรห์รามเสสที่ 2 พยายามแก้ไขสถานการณ์ดังกล่าวไม่สำเร็จในปีที่ 5 ของพระองค์โดยเริ่มโจมตีที่คาเดช ในการดำเนินการทางทหารซีเรียครั้งที่สองใน 1274 ปีก่อนคริสตกาล พระองค์ทรงถูกจับได้ในการซุ่มโจมตีทางทหารครั้งแรกในประวัติศาสตร์ แต่ด้วยการมาถึงของเน'อะริน (ซึ่งเป็นกองกำลังพันธมิตรกับอียิปต์) ฟาโรห์รามเสสทรงสามารถรวบรวมกองกำลังของพระองค์และเปลี่ยนกระแสของการสู้รบกับชาวฮิตไทต์ ต่อมาฟาโรห์รามเสสที่ 2 ทรงได้รับผลประโยชน์จากความระหองระแหงภายในของชาวฮิตไทต์ ในช่วงปีที่ 8 และ 9 ของการครองราชย์ เมื่อพระองค์ทรงดำเนินการทางทหารต่อต้านการครอบครองในซีเรีย ทรงยึดเมืองคาเดชและบางส่วนของซีเรียตอนใต้ และบุกขึ้นไปทางเหนือถึงเมืองทูนิป ซึ่งไม่ทหารอียิปต์เข้าไปยังพื้นที่ดังกล่าวเลยเป็นเวลา 120 ปี ในที่สุดพระองค์ก็ยอมรับว่าการดำเนินการทางทหารต่อต้านชาวฮิตไทต์เป็นการระบายคลังและการทหารของอียิปต์ ในปีที่ 21 แห่งการครองราชย์ ฟาโรห์รามเสสทรงได้ลงนามในสนธิสัญญาสันติภาพฉบับแรกที่สุดกับกษัตริย์ฮัตตูซิลิที่ 3 ซึ่งเป็นผู้สืบทอดพระราชบัลลังก์ของกษัตริย์อูร์ฮิ-เทชุบ และด้วยการกระทำดังกล่าวความสัมพันธ์ระหว่างอียิปต์กับฮิตไทต์ก็ดีขึ้นอย่างมาก ฟาโรห์รามเสสที่ 2 ทรงอภิเษกสมรสกับเจ้าหญิงชาวฮิตไทต์สองคน โดยทรงอภิเษกสมรสกับเจ้าหญิงพระองค์แรกหลังจากเทศกาลเซดครั้งที่สองของพระองค์
โคบราคอมมานด์ (วิดีโอเกม พ.ศ. 2531)
โคบราคอมมานด์ (コブラコマンド; Cobra Command) เป็นเกมอาร์เคด ค.ศ. 1988 ที่พัฒนาและเผยแพร่โดยเดทาอีสต์ ซึ่งต่อมาได้พอร์ตลงสู่ระบบแฟมิคอม โดยเป็นรูปแบบมุมมองด้านข้างที่ผู้เล่นจะบินเฮลิคอปเตอร์หุ้มเกราะหนักผ่านหกด่าน เพื่อทำลายรถถัง, ปืนใหญ่, เรือดำน้ำ และเรือปืนของศัตรู
ราชวงศ์ที่สิบเก้าแห่งอียิปต์
รายพระนามฟาโรห์
ฟาโรห์แห่งราชวงศ์ที่สิบเก้าทรงปกครองเป็นเวลาประมาณ 110 ปี นับตั้งแต่ราว 1292 ถึง 1187 ปีก่อนคริสตกาล ฟาโรห์หลายพระองค์ทรงถูกฝังพระบรมศพอยู่ในหุบเขากษัตริย์ในธีบส์ (เควี) สามารถดูข้อมูลเพิ่มเติมได้ที่เว็บไซต์ Theban Mapping Project
โคบราคอมมานด์ (วิดีโอเกม พ.ศ. 2531)
เกมนี้มีภารกิจไปที่เกาะสุมาตรา, เกาะชวา, เกาะบอร์เนียว, ทะเลจีนใต้, สยาม และกองบัญชาการของศัตรู
พอร์ตแฟมิคอม
โคบราคอมมานด์พอร์ตแฟมิคอมซึ่งเปิดตัวในปีเดียวกันกับเกมอาร์เคดนั้น มีความคล้ายคลึงกันเล็กน้อย แต่ไม่เหมือนกับเกมอาร์เคด ซึ่งเวอร์ชันแฟมิคอมจะไม่เลื่อนฉากโดยอัตโนมัติ และรูปแบบการเล่นจะคล้ายกับเกมชอปลิฟเตอร์ เนื่องจากเป้าหมายหลักของแต่ละเลเวลคือเพื่อช่วยเหลือตัวประกันทั้งหมด
เมื่อเร็ว ๆ นี้มีการประกาศพอร์ตของมีการประกาศพอร์ตของโคบราคอมมานด์ที่จะเปิดตัวในรีโทร-บิต ซูเปอร์ รีโทร-เคด
การตอบรับ
ในประเทศญี่ปุ่น นิตยสารเกมแมชชีนได้จัดอันดับเกมในฉบับวันที่ 15 ตุลาคม ค.ศ. 1988 ว่าเป็นเกมอาร์เคดบนโต๊ะที่ประสบความสำเร็จมากที่สุดเป็นอันดับหกของปี ซึ่งมีผลงานดีกว่าเกมเช่นฟอร์กอตเทนเวิลส์
ดิวเทอเรียม
ดิวเทอเรียม (Deuterium) สัญญลักษณ์ 2H ถูกเรียกอีกชื่อหนึ่งว่าไฮโดรเจนหนัก เป็นหนึ่งในสองของไอโซโทปของไฮโดรเจนที่เสถียร โดยที่นิวเคลียสของอะตอมมีโปรตอน 1 ตัวและนิวตรอน 1 ตัว ในขณะที่ไอโซโทปของไฮโดรเจนที่รู้จักกันทั่วไปมากกว่าที่เรียกอีกอย่างหนึ่งว่า โปรเทียม (protium) มีเพียงโปรตอนเดียวเท่านั้น ไม่มีนิวตรอน ดิวเทอเรียมมี'ความอุดมในธรรมชาติ' โดยพบในมหาสมุทรทั่วไปประมาณหนึ่งอะตอมใน 6420 อะตอมของไฮโดรเจน ทำให้ดิวเทอเรียมมีสัดส่วนที่ประมาณ 0.0156% (หรือ 0.0312% ถ้าคิดตามมวล) ของไฮโดรเจนที่เกิดในธรรมชาติทั้งหมดในมหาสมุทร ในขณะที่โปรเทียมมีสัดส่วนมากกว่า 99.98% ความอุดมของดิวเทอเรียมเปลี่ยนแปงเล็กน้อยตามชนิดของน้ำตามธรรมชาติ (ดู ค่าเฉลี่ยของน้ำในมหาสมุทรตามมาตรฐานเวียนนา) นิวเคลียสของดิวเทอเรียมเรียกว่าดิวเทอรอน
เราใช้สัญลักษณ์ 2H แทนดิวเทอเรียม อย่างไรก็ตาม บ่อยครั้งที่เราใช้ D แทนดิวเทอเรียม เช่นเมื่อเราต้องการจะเขียนสัญลักษณ์แทนโมเลกุลก๊าซดิวเทอเรียม จะสามารถเขียนแทนได้ว่า 2H2 หรือ D2 ก็ได้
หากแทนที่ดิวเทอเรียมในโมเลกุลของน้ำ จะทำให้เกิดสารดิวเทอเรียมออกไซด์หรือที่เรียกว่าน้ำมวลหนักขึ้น ถึงแม้น้ำชนิดหนักจะไม่เป็นสารพิษที่ร้ายแรงมากนัก แต่ก็ไม่เคยถูกนำมาใช้ในการอุปโภคบริโภค
การมีอยู่ของดิวเทอเรียมในดาวฤกษ์เป็นข้อมูลสำคัญในวิชาจักรวาลวิทยา โดยปฏิกิริยานิวเคลียร์ฟิวชันในดาวฤกษ์จะทำลายดิวเทอเรียม ยังไม่พบกระบวนการในธรรมชาติใดๆที่ทำให้เกิดดิวเทอเรียมนอกจากปรากฏการณ์บิ๊กแบง
ประวัติ
ดิวเทอเรียมมาจากภาษากรีก deuteros หมายถึง "ที่สอง" เพื่อบอกถึงอนุภาค 2 ตัวประกอบขึ้นเป็นนิวเคลียส ดิวเทอเรียมถูกค้นพบและตั้งชื่อในปี ค.ศ. 1931 โดย แฮโรลด์ ซี. อูเรย์ ซึ่งต่อมาในปี ค.ศ. 1934 อูเรย์ก็ได้รับรางวัลโนเบลสาขาเคมี การค้นพบนี้ตามด้วยการค้นพบนิวตรอนในปี ค.ศ. 1932 ซึ่งทำให้โครงสร้างนิวเคลียสของดิวเทอเรียมมีความชัดเจนขึ้น ไม่นานหลังจากการค้นพบดิวเทอเรียม อูเรย์และคนอื่นได้ผลิตตัวอย่างของน้ำชนิดหนัก ที่มีดิวเทอเรียมความเข้มข้นสูง น้ำชนิดหนักบริสุทธิ์ถูกสังเคราะห์ได้เป็นครั้งแรกในปี ค.ศ. 1933 โดย กิลเบิร์ต นิวตัน เลวิส
ประโยชน์
ดิวเทอเรียมมีประโยชน์มากในปฏิกิริยานิวเคลียร์ฟิวชัน โดยเฉพาะอย่างยิ่งแล้ว ถ้าใช้ร่วมกับทริเทียม เพราะปฏิกิริยาระหว่างดิวเทอเรียมกับไตรเทียมจะมีอัตราการเกิดปฏิกิริยาสูง และปลดปล่อยพลังงานออกมามาก
ในทางเคมีและเคมีธรรมชาติแล้ว ดิวเทอเรียมถูกใช้เป็นตัวตามรอยในการศึกษาปฏิกิริยาทางเคมีและวิถีเมตาบอลิก เราสามารถแยกดิวเทอเรียมออกจากไฮโดรเจนได้โดยใช้สเปกโทรเมตรีมวล
เกาะพะลวย
เกาะพะลวย อยู่ในหมู่ที่ 6 ของตำบลอ่างทอง อำเภอเกาะสมุย จังหวัดสุราษฎร์ธานี เป็นเกาะขนาดใหญ่เป็นอันดับที่สองรองจากเกาะวัวตาหลับซึ่งบางส่วนของเกาะอยู่ใน เขตอุทยานแห่งชาติหมู่เกาะอ่างทอง ประมาณครึ่งเกาะ เมื่อวันที่ 12 พฤศจิกายน  พ.ศ. 2523 กรมอุทยาน ได้ประกาศหมู่เกาะอ่างทองเป็นอุทยานแห่งชาติ เป็นแห่งที่ 21 ของประเทศ ส่วนเหลือเป็นที่อยู่ในความดูแลของกรมธนารักษ์ กระทรวงการคลัง
ที่ตั้ง
เกาะพะลวยตั้งอยู่ทางทิศตะวันออกของอำเภอดอนสัก จังหวัดสุราษฎร์ธานี หรือตั้งอยู่ทางทิศตะวันตกของอำเภอเกาะสมุย อยู่ห่างจากเกาะสมุยประมาณ 20 กิโลเมตร หรืออยู่ห่างจากอำเภอดอนสักประมาณ 18 กิโลเมตร
ลักษณะภูมิประเทศ
สภาพของเกาะพะลวยส่วนมากเป็นเขาหินปูนเกือบทั้งหมด จะมีการเปลี่ยนแปลงทางธรณีวิทยาอย่างรุนแรง รวมทั้งการกร่อนทางกายภาพและดินฟ้าอากาศ ทำให้เกิดถ้ำและหน้าผาและรูปร่างของเกาะมีลักษณะแปลก ๆ เช่น บางแห่งคล้ายกับปราสาทหินพิมาย หรือนครวัดอันเก่าแก่
ลักษณะภูมิอากาศ
มีลมมรสุมพัดผ่านทำให้ฝนตกชุก คลื่นพายุรุนแรง ปริมาณน้ำฝนโดยเฉลี่ย 2,000 มิลลิเมตรต่อปี อุณหภูมิเฉลี่ย 23 องศาเซลเซียส
ลักษณะประชากร
ประชากรส่วนใหญ่อาศัยอยู่บนเกาะแห่งนี้มาประมาณ 8 รุ่น โดยอพยพมาจากส่วนต่าง ๆ ของประเทศ ส่วนใหญ่เป็นชาวอำเภอเกาะสมุย อำเภอดอนสัก อำเภอกาญจนดิษฐ์ อำเภอท่าฉาง อำเภอไชยา อำเภอท่าชนะ จังหวัดสุราษฎร์ธานี จังหวัดชุมพร จังหวัดเพชรบุรี เป็นต้น มีครัวเรือน 102 ครัวเรือน  ประชากร  438  คน   นับถือศาสนาพุทธ  มีสำนักสงฆ์  2  แห่ง   เป็นศูนย์รวมจิตใจของชาวเกาะพะลวย ลักษณะการประกอบอาชีพ   อาชีพของชาวเกาะพะลวยส่วนใหญ่ประกอบอาชีพประมงขนาดเล็ก อาชีพหารังนกนางแอ่น อาชีพทำสวนยาง มีประมาณ 300 ไร่ อาชีพสวนมะพร้าว สวนผลไม้ อาชีพปศุสัตว์เลี้ยงโค ประมาณ 200 ตัว
สถานที่ท่องเที่ยวเชิงอนุรักษ์
เกาะพะลวยมีสถานที่ท่องเที่ยวหลายแห่ง เช่น ถ้ำสามบ่อซึ่งเป็นถ้ำที่มีขนาดใหญ่สวยงามมาก ยาวประมาณ 1 กิโลเมตร แต่เดิมถ้ำแห่งนี้เปรียบเสมือนเส้นเลือดใหญ่ของผู้ที่อาศัยอยู่บนเกาะ เนื่องจากมีธารน้ำจืดไหลมาจากหุบเขาที่เป็นทางน้ำ ชาวบ้านอาศัยแหล่งน้ำนี้ใช้อุปโภคและบริโภค ทางด้านทิศตะวันออกของเกาะมีหาดทรายขาวสะอาดขนาดเล็กหลายแห่ง เช่น หาดสองพี่-น้อง หาดตาโย หาดสน เป็นต้น นอกจากถ้ำและหาดทรายที่สวยงามแล้วยังมีสถานที่ท่องเที่ยวที่เป็นธรรมชาติอีก ดังนี้ นกแก๊ก เป็นต้น
สถานที่ท่องเที่ยวที่มีชื่อเสียงซึ่งอยู่ไม่ไกลจากเกาะพะลวย คือ หมู่เกาะอ่างทอง
การคมนาคม
การเดินทางสู่เกาะพะลวยด้วยเรือสารประจำทาง มีเฉพาะวันคู่ ออกจากฝั่งท่าเรือดอนสัก เวลา 13.00 น. ใช้เวลาเดินทางประมาณ 1.30-2 ชั่วโมง และขาออกจากท่าเรือเกาะพะลวย เวลาเช้า 7.30 น. อัตราค่าโดยสารเรือคนละ 150 บาท หรือเดินทางโดยเรือของชาวประมงที่นำผลผลิตมาจำหน่ายที่อำเภอดอนสักได้เช่นกัน เส้นทางเรือเมล์ อ.ดอนสัก-เกาะนกเภา-เกาะเชือก-เกาะส้ม-เกาะพะลวย เลาะตามแนวเกาะที่เรียงตัวกันเพื่อหลบคลื่นลม ร้านอาหารบนเกาะพะลวยขณะนี้มีแห่งเดียว คือ พะลวยซีฟู้ด สถานที่พักแรม จะเป็นแบบ Home Stay หรือกางเต็นท์นอน หรือเป็นรีสอร์ท ได้สัมผัสถึงวิถีชีวิตชาวบ้านและธรรมชาติอย่างแท้จริง ติดต่อประสานงานได้ดังนี้ Facebook เกาะพะลวย
เลขฐานแปด
เลขฐานแปด หรือ อัฐนิยม (Octal) หมายถึง ระบบตัวเลขที่มีตัวเลขแปดตัว คือ 0 - 7 เลขฐานแปดนี้สร้างขึ้นจากเลขฐานสอง โดยการจัดกลุ่มเลขฐานสองออกเป็นกลุ่มละสามตัว (เริ่มจากขวา) ตัวอย่างเช่น เลขฐานสองที่แทนเลข 74 ในฐานสิบ คือ 1001010 เมื่อจัดเป็นกลุ่มละสาม จากขวาไปซ้าย ก็จะได้ 1 001 010 — เลขฐานแปดก็คือ 112 (1 ฐานสองตัวแรก เท่ากับ 1 ฐานแปด, 001 ฐานสอง เท่ากับ 1 ฐานแปด และ 010 ฐานสอง เท่ากับ 2 ฐานแปด)
บางครั้งมีการใช้เลขฐานแปด ในการคำนวณและการเขียนโปรแกรมคอมพิวเตอร์แทนที่การใช้เลขฐานสิบหก
โดยชาวอเมริกันพื้นเมือง
ภาษายูกิในแคลิฟอร์เนียและภาษาตระกูลปาเม ในเม็กซิโกมีระบบเลขฐานแปดเพราะว่าผู้ใช้ภาษานับโดยใช้ง่ามนิ้วแทนที่จะใช้นิ้วมือ
วิธีหารด้วย 8
อีกตัวอย่างหนึ่ง: ดังนั้น
วิธีการคูณต่อเนื่องด้วย 8
การเปลี่ยนเศษส่วนฐานสิบ (ทศนิยม) เป็นฐานแปด คูณด้วย 8 จะได้ภาคจำนวนเต็ม ซึ่งเป็นหลักแรกของเศษส่วนฐานแปด ทำซ้ำกับภาคเศษส่วนฐานสิบที่เหลืออยู่จนส่วนเศษส่วนเป็นศูนย์ หรืออยู่ในช่วงที่ยอมรับได้
ตัวอย่าง: เปลี่ยน เป็นฐานแปด: ดังนั้น
วิธีทั้งสองนี้เมื่อใช้รวมกัน เลขฐานสิบทั้งภาคจำนวนเต็มและภาคเศษส่วนสามารถแปลงเป็นฐานแปดได้ โดยใช้วิธีแรกกับภาคจำนวนเต็ม วิธีที่สองกับภาคเศษส่วน
รังสิมา รอดรัศมี
รังสิมา รอดรัศมี (เกิด 13 สิงหาคม พ.ศ. 2505) อดีตสมาชิกสภาผู้แทนราษฎรจังหวัดสมุทรสงคราม 5 สมัย ประธานคณะกรรมาธิการสวัสดิการสังคม สภาผู้แทนราษฎร ชุดที่ 25 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคประชาธิปัตย์ ในวันที่ 1 มีนาคม 2566 เข้าร่วมเป็นสมาชิกพรรครวมไทยสร้างชาติ
ประวัติ
รังสิมา เกิดเมื่อวันที่ 13 สิงหาคม พ.ศ. 2505 ที่อำเภอเมือง จังหวัดสมุทรสงคราม เป็นบุตรของนายแช และนางทองสุข รอดรัศมี มีชื่อเล่นว่า "โอ๋" มีพี่น้อง 9 คน สำเร็จการศึกษาพยาบาลศาสตรบัณฑิต จากคณะพยาบาลศาสตร์ มหาวิทยาลัยสงขลานครินทร์, สถานภาพโสด
งานการเมือง
นางสาวรังสิมา เคยมีอาชีพเป็นพยาบาลวิชาชีพ ที่โรงพยาบาลอัมพวา และกรรมการสภาพยาบาล ก่อนที่จะเข้าสู่งานการเมืองด้วยการลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2539 สังกัดพรรคประชาธิปัตย์ แต่ได้รับเลือกตั้งในครั้งถัดมา คือปี พ.ศ. 2544 และได้รับเลือกตั้ง รวม 5 สมัย
ในปลายปี พ.ศ. 2554 นางสาวรังสิมาได้รับการโหวตจากผู้สื่อข่าวสายรัฐสภาให้ได้รับฉายาว่า "ดาวเด่น" จากบทบาทที่โดดเด่นในการอภิปรายไม่ไว้วางใจรัฐบาลของนางสาวยิ่งลักษณ์ ชินวัตรในกรณีอุทกภัย พ.ศ. 2554 นอกจากนั้นนางสาวรังสิมา ยังมีบทบาทในการทักท้วงหรือต่อต้านการเสียบบัตรแทนกันของสมาชิกสภาผู้แทนราษฎร และการอภิปราย ตั้งกระทู้ในสภาผู้แทนราษฎร
ในปี 2566 รังสิมาลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ในสังกัดพรรครวมไทยสร้างชาติ แต่ไม่ได้รับเลือกตั้ง หลังจากนั้นเธอจึงประกาศวางมือทางการเมืองเพื่อดูแลธุรกิจของครอบครัว
สมาชิกสภาผู้แทนราษฎร
รังสิมาได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ไฟนอลแฟนตาซี X-2
ไฟนอลแฟนตาซี X-2 (Final Fantasy X-2) เป็นเกมประเภท Console role-playing ที่พัฒนาและจัดจำหน่ายโดย Square (ปัจจุบันคือ สแควร์เอนิกซ์) สำหรับเครื่อง PlayStation 2 ของโซนี่ วางจำหน่ายเมื่อ พ.ศ. 2546 เป็นภาคต่อของ ไฟนอลแฟนตาซี X ซึ่งเป็นเกมที่ขายดีที่สุดใน พ.ศ. 2544 เนื้อเรื่องของเกมเป็นเรื่องราวของ Yuna จาก ไฟนอลแฟนตาซี X ที่หาหนทางแก้ปัญหาความขัดแย้งทางการเมืองในโลก Spira ก่อนที่จะนำไปสู่สงคราม
นอกจาก ไฟนอลแฟนตาซี X-2 จะเป็นเกมภาคต่อเกมแรกในซีรีส์ ไฟนอลแฟนตาซี และเป็นสื่อภาคต่อชิ้นที่ 2 ใน franchise ต่อจาก anime Final Fantasy: Legend of the Crystals แล้ว ในเกมยังมีองค์ประกอบหลายอย่างที่มีอยู่แล้วในซีรีส์ และเป็นเกมแรกในซีรีส์ที่มีตัวละครที่ควบคุมได้เพียง 3 ตัว ซึ่งเป็นตัวละครหญิงทั้งหมด และยังสามารถเดินทางไปยังสถานที่เกือบทั้งหมดในเกมได้ตั้งแต่ช่วงแรก นอกจากนี้ ยังมีระบบ Character class ซึ่งเป็นหนึ่งในระบบการเล่นดั้งเดิมของซีรีส์ และเป็นหนึ่งในไม่กี่เกมในซีรีส์ที่มีตอนจบมากกว่าหนึ่งแบบ
ไฟนอลแฟนตาซี X-2 ได้รับคำวิจารณ์ในเชิงบวก และประสบความสำเร็จในด้านยอดขาย โดยหลังจากวางจำหน่ายในญี่ปุ่นได้ 9 เดือน ก็สามารถทำยอดขายในอเมริกาเหนือได้ 1 ล้านแผ่น และมียอดขายทั่วโลกราว 4 ล้านแผ่น นอกจากนี้ยังได้รับการลงคะแนนเสียงจากผู้อ่านนิตยสาร Famitsu ให้เป็นสุดยอดเกมตลอดกาลอันดับที่ 32 ขณะที่เกมฉบับภาษาอังกฤษได้รับรางวัล "Outstanding Achievement in Character Performance" จาก Academy of Interactive Arts & Sciences เมื่อ พ.ศ. 2547 และได้รับระดับคะแนน 86% จากเว็บไซต์ Game Rankings และ 85% จากเว็บไซต์ Metacritic
ทิศทาง
2 ปีถัดจากเนื้อเรื่องใน ไฟนอลแฟนตาซี X โลกสปิราไม่ได้เปลี่ยนไปมากนัก พื้นที่ส่วนใหญ่จากภาคก่อนหน้ายังคงอยู่ (ยกเว้น Omega Ruins และ Baaj Temple) และมีสถานที่ใหม่เพิ่มเข้ามาอีกเล็กน้อย สิ่งที่เปลี่ยนไปอย่างเห็นได้ชัดคือ หมู่บ้านคิลิกาที่สร้างขึ้นใหม่ และหมอกบนยอดภูเขา Gagazet ได้หายไป เผยให้เห็นซากปรักหักพังที่ถูกลืมเลือนไป นอกจากนี้ พระราชวังแห่งเซนต์เบเวลล์สามารถเข้าได้ตลอดทั้งเกมจากที่ภาคก่อนหน้าสามารถเข้าได้เมื่อถึงเนื้อเรื่องบังคับเท่านั้น อย่างไรก็ตาม ถึงแม้จะไม่มีซิน อีกแล้ว แต่ Fiends ยังคงมีอยู่มากมายดังเช่นเมื่อก่อน
นอกจากความเปลี่ยนแปลงภายนอกแล้ว อุดมการณ์ของชาวสปิราก็เปลี่ยนแปลงไปอย่างมากเช่นกัน หลังจากที่ซินถูกปราบลงแล้ว ก็เข้าสู่ยุคที่เรียกว่า "Eternal Calm" นักบวชในลัทธิเยวอนได้ตัดสินใจเปิดเผยความจริงเกี่ยวกับลัทธิ ให้ชาวสปิราได้ตัดสินใจเลือกวิถีการดำเนินชีวิตในโลกที่ไม่มีลัทธิและซิน ชาวสปิราได้รับชาวอัลเบดและเทคโนโลยีขั้นสูงเข้ามาเป็นส่วนหนึ่งในวิถีชีวิต ขณะที่คนส่วนใหญ่เริ่มแสวงหาความบันเทิงต่างๆ อย่างเช่นการแสดงดนตรี และกีฬาบลิทซ์บอล อีกส่วนหนึ่งก็เป็นนักล่าสมบัติโบราณ ตั้งแต่ค้นหาเหรียญและเครื่องจักรที่ถูกฝังมาเป็นเวลานานอยู่ใต้ผืนทรายบนเกาะบิคาเนล ไปจนถึงสเฟียร์ในถ้ำหรือซากปรักหักพังที่ถูกลืมเลือน ผู้ที่ออกแสวงหาสเฟียร์นี้เรียกว่า "นักล่าสเฟียร์ (Sphere hunter)" ซึ่งรวมตัวกันเป็นกลุ่มหลายกลุ่ม
อย่างไรก็ตาม ถึงแม้จะไม่มีซินและ Maesters of Yevon อีกแล้ว แต่สปิราก็ยังคงมีความขัดแย้งอยู่ คนหนุ่มสาวได้ละทิ้งลัทธิเยวอนและหันไปสนใจในเครื่องจักร (ในเกมเรียกว่า "machina") เพื่อหวังจะพัฒนาสปิรา ขณะที่คนรุ่นเก่าจำนวนมากมองว่าความเปลี่ยนแปลงทางวัฒนธรรมนี้เกิดขึ้นเร็วเกินไป ในระหว่างนี้ในสปิราได้เกิดอุดมคติและวิถีปฏิบัติใหม่ๆ รวมทั้งกลุ่มทางการเมืองใหม่ๆขึ้นมา โดยสองกลุ่มที่ทรงอิทธิพลมากที่สุดคือ Youth League มีผู้นำคือ Mevyn Nooj และ New Yevon Party นำโดยอดีตนักบวชที่มีชื่อว่า "เทรมา" ซึ่งต่อมาได้หายสาบสูญไป และได้ Praetor Baralai ขึ้นเป็นผู้นำต่อมา สมาชิกของ Youth League ประกอบด้วยคนหนุ่มสาวเป็นหลัก มุ่งหวังที่จะทำให้ชาวสปิราละทิ้งวิถีเก่าๆได้โดยสมบูรณ์ ขณะที่สมาชิกของ New Yevon Party มีทั้งคนหนุ่มสาวและคนรุ่นเก่าที่คิดเห็นว่าความเปลี่ยนแปลงต่างๆควรเกิดขึ้นอย่างค่อยเป็นค่อยไป มีคติพจน์ประจำพรรคว่า "One thing at a time."
หลังสวน
หลังสวน อาจหมายถึง
จารึก อารีราชการัณย์
พลตรี จารึก อารีราชการัณย์ สมาชิกสภานิติบัญญัติแห่งชาติ พุทธศักราช 2557 อดีตสมาชิกวุฒิสภา พุทธศักราช 2539 นายกสมาคมตะกร้อแห่งประเทศไทย และอดีตเลขาธิการคณะกรรมการโอลิมปิกแห่งประเทศไทย
ประวัติ
พลตรี จารึก อารีราชการัณย์ เกิดเมื่อวันที่ 9 ธันวาคม พ.ศ. 2475 สำเร็จการศึกษาจากโรงเรียนนายร้อยหลักสูตรเร่งรัด (รุ่นที่ 9) ,โรงเรียนเสนาธิการทหารอากาศ กองทัพอากาศ ดอนเมือง ,โรงเรียนเสนาธิการร่วม (กองทัพบก, กองทัพเรือ, กองทัพอากาศ) และโรงเรียนส่งกำลังบำรุง
การทำงาน
พลตรี จารึก อารีราชการัณย์ เคยได้รับการแต่งตั้งเป็นเลขาธิการสมาคมกรีฑาแห่งประเทศไทย 6 สมัย (12 ปี), เลขาธิการและเหรัญญิกสมาคมฟุตบอลแห่งประเทศไทย 2 สมัย (สมัยละ 2 ปี) กรรมการบริหารด้านกีฬาของทวีปเอเชีย 6 สมัย (สมัยละ 4 ปี) กรรมการบริหารของ ANOC (5 ทวีปของโลก) และเคยดำรงตำแหน่งเป็นรองประธานกรรมการบริหารและเลขาธิการคณะกรรมการโอลิมปิคแห่งประเทศไทย ซึ่งดำรงตำแหน่งถึง 6 สมัย (สมัยละ 4 ปี) ต่อมาในปี พ.ศ. 2560 เป็นเลขาธิการคณะกรรมการโอลิมปิกแห่งประเทศไทย
นอกจากนี้ เคยได้รับการแต่งให้เป็นสมาชิกวุฒิสภา เมื่อวันที่ 22 มีนาคม พ.ศ. 2539 ต่อมาได้รับการแต่งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ซีเกมส์ 2001
กีฬาซีเกมส์ 2001 ถือได้ว่าเป็นการจัดการแข่งขันซีเกมส์ ครั้งที่ 21 โดยมี กัวลาลัมเปอร์ ประเทศมาเลเซีย เป็นเจ้าภาพ จัดการแข่งขันระหว่างวันที่ 8 ถึง 17 กันยายน พ.ศ. 2544 นับเป็นการจัดการแข่งขันกีฬาซีเกมส์ ครั้งที่ 5 ของมาเลเซีย
ไทยรัฐทีวี
ไทยรัฐทีวี เป็นช่องโทรทัศน์ภาคพื้นดินระบบดิจิทัลในประเทศไทย ความละเอียดสูง ผลิตโดย บริษัท ทริปเปิลวีบรอดคาสต์ จำกัด ในเครือหนังสือพิมพ์ไทยรัฐ โดยมีรายการที่ได้รับความนิยม มากมาย เช่นข่าวใส่ไข่ เป็นต้น
ประวัติ
ตั้งแต่วันที่ 1 เมษายน พ.ศ. 2557 ไทยรัฐทีวีเริ่มทดลองออกอากาศ ผ่านอุปกรณ์รวมส่งสัญญาณ ของ บริษัท อสมท จำกัด (มหาชน) เป็นภาพทดสอบพร้อมเสียงระบบดอลบี 5.1
ก่อนหน้านี้ เมื่อวันที่ 11 พฤศจิกายน พ.ศ. 2556 ฝ่ายข่าวไทยรัฐทีวีทดลองออกอากาศผ่านอินเทอร์เน็ตรายงานสดการอ่านคำพิพากษาศาลอาญาระหว่างประเทศ กรณีตีความคำพิพากษาคดีปราสาทพระวิหาร
เริ่มออกอากาศวันที่ 24 เมษายน 2557 เวลา 18:00 น. เวลา 19:00 น. จึงเข้าสู่ภาคข่าวประจำวัน ไทยรัฐนิวส์โชว์ ก่อนมีการถ่ายทอดสด พิธีเปิดไทยรัฐทีวี ซึ่งจัดขึ้นที่เซ็นเตอร์พอยต์สตูดิโอ ซอยลาซาล โดยนำเสนอในรูปของรายการพิเศษ ทีวีแบตเทิล ระหว่างเวลา 19:15-21:00 น. ซึ่งแสดงตัวอย่างรายการใหม่ คราวละสองรายการ แล้วให้ผู้ชมในสตูดิโอ ลงคะแนนให้รายการทั้งสอง เมื่อได้ผลว่ารายการใดมีคะแนนมากกว่า ไทยรัฐทีวีจะนำรายการนั้นมาออกอากาศ ในผังรายการระยะแรกสุดของช่อง
เทคโนโลยี
ไทยรัฐทีวี จัดซื้อระบบบริหารกราฟิกออ­กอากาศ (Broadcast Graphics; BG) ของบริษัทวิซอาร์ที (Vizrt) จากประเทศนอร์เวย์ มูลค่า 1,400,000 ดอลลาร์สหรัฐ ซึ่งช่องโทรทัศน์ชั้นนำของโลก อย่างซีเอ็นเอ็น, บีบีซี, อัลญะซีเราะฮ์, ซีซีทีวี, เอ็นเอชเค จัดซื้อไปใช้งานเช่นกัน นอกจากนี้ ยังจัดซื้ออุปกรณ์กระจายเสียง ด้วยเทคโนโลยีระบบดอลบี เพื่อให้เสียงในการออกอากาศ เป็นไปอย่างคมชัด ทว่าต่อมาราวเดือนธันวาคม พ.ศ. 2557 กลับยกเลิกการส่งสัญญาณเสียง ในระบบดอลบีดังกล่าวลง
จากการที่ไทยรัฐทีวีใช้ระบบกราฟิกออกอากาศของวิซอาร์ที ทำให้กราฟิกบนหน้าจอในระหว่างการออกอากาศ มีความโดดเด่นกว่าช่องอื่นๆ เช่น ช่วงก่อนเข้ารายการและช่วงก่อนตัดเข้าสู่ช่วงพักโฆษณา อัตลักษณ์จะมีการเคลื่อนไหวเข้าและออกตลอดเวลา รวมถึงมีการแสดงอัตลักษณ์ในช่วงเทศกาลต่าง ๆ อีกด้วย
ทั้งนี้ ไทยรัฐทีวีเป็นสถานีโทรทัศน์ช่องแรกในประเทศไทยที่นำข้อความจากแอพลิเคชันไลน์ของผู้ชมมาแสดงขึ้นบนหน้าจอ โดยใช้บัญชีไลน์กลางของไทยรัฐเอง โดยไทยรัฐทีวีเริ่มนำเสนอในลักษณะนี้เมื่อวันที่ 1 สิงหาคม พ.ศ. 2558 โดยแสดงเป็นแถบถัดจากสัญลักษณ์รายการที่มุมล่างซ้าย ก่อนที่ในเดือนกุมภาพันธ์ พ.ศ. 2560 ได้ย้ายลงมาไว้ที่ด้านล่างของจอ เพื่อความต่อเนื่องในการแสดงข้อความ ซึ่งต่อมาสถานีโทรทัศน์ไทยหลายช่องทั้งที่เป็นฟรีทีวีดิจิทัลรวมถึงช่องโทรทัศน์ดาวเทียม ต่างนำรูปแบบดังกล่าวไปใช้กับแต่ละช่องตามลำดับ
ไทยรัฐทีวีใช้ช่องยูทูบ ของไทยรัฐเองในการถ่ายทอดสดรายการต่าง ๆ เช่น ถ่ายทอดสดรายการกีฬาต่าง ๆ หรือถ่ายทอดสดกิจกรรมพิเศษ หรือเหตุการณ์ข่าวที่เกิดหลัง โดยไม่มีโฆษณาคั่น แต่จะแทนที่ด้วยโฆษณารายการต่างๆของสถานีฯ (กรณีดึงสัญญาณจากการออกอากาศปกติ เช่น ถ่ายทอดสดโตโยต้ามวยไทยลีก ฯลฯ) และภาพบรรยากาศสดจากสถานที่ที่ทำการถ่ายทอด (กรณีใช้สัญญาณแยกต่างหาก เช่น ถ่ายทอดสดศึกยอดมวยไทยรัฐ ฯลฯ)
เจสัน จอร์แดน
นาธาน อีเวอร์ฮาร์ต (Nathan Everhart; 28 กันยายน ค.ศ. 1988) นักมวยปล้ำอาชีพและนักมวยปล้ำสมัครเล่นชาวอเมริกันที่ปัจจุบันเซ็นสัญญากับ WWE ภายใต้ชื่อ เจสัน จอร์แดน (Jason Jordan) เปิดตัวในFCWก่อนจะเปลี่ยนเป็นNXTต่อมาก็ได้ร่วมทีมกับแชด เกเบิลในนามอเมริกันอัลฟาคว้าแชมป์แท็กทีม NXTร่วมกัน 1สมัย ปี2016 ได้ขึ้นค่ายหลักพร้อมเกเบิลโดยสังกัดSmackDown และคว้าแชมป์สแมคดาวน์แท็กทีม WWEร่วมกันอีก 1 สมัย ปี 2017 เขาได้เปิดตัวในบทลูกชายของผู้จัดการทั่วไปของRaw เคิร์ต แองเกิลทำให้ต้องแยกกับเกเบิล และยังได้แชมป์รอว์แท็กทีม WWEร่วมกับเซท รอลลินส์ ทำให้จอร์แดนเป็นคนแรกที่ได้แชมป์แท็กทีมทั้งสามค่าย Raw, SmackDown และ NXT ปัจจุบันได้หยุดปล้ำเพราะอาการบาดเจ็บที่คอจึงผันตัวไปเป็นโปรดิวเซอร์หลังฉากของ WWE
มหาสงครามหุบเขาแห่งสายลม
มหาสงครามหุบเขาแห่งสายลม หรือในชื่อภาษาอังกฤษว่า "Nausicaä of the Valley of the Wind" เป็นภาพยนตร์จาก สตูดิโอจิบลิ เข้าฉายเมื่อปี พ.ศ. 2527 กำกับโดยฮะยะโอะ มิยะซะกิ โดยนำเค้าโครงเรื่องมาจากมังงะชื่อเดียวกันที่เป็นผลงานของเขาเอง  ภาพยนตร์ของเขามีนัยยะเกี่ยวกับสิ่งแวดล้อมและได้รับการสนับสนุนจาก องค์การกองทุนสัตว์ป่าโลกสากล เมื่อเข้าฉายในปี พ.ศ. 2527
เรื่องย่อ
เรื่องราวเกิดขึ้นในช่วง 1,000 ปีหลังจากเหตุการณ์ "Seven Days of Fire" เหตุการณ์ที่ทำลายอารยธรรมมนุษย์และระบบนิเวศของโลก กลุ่มผู้คนที่กระจัดกระจายถูกแบ่งแยกจากกลุ่มอื่นด้วย "ทะเลเน่า (Sea of Decay)" (fukai ในภาษาญี่ปุ่น) เกิดป่าของเชื้อรามีพิษ ที่เป็นศูนย์ของเหล่าแมลงขนาดยักษ์มากมาย มนุษย์จำเป็นต้องใส่หน้ากากเพื่อป้องกันไอพิษจากป่า นาอุซิกา (Nausicaä) เป็นชื่อของเจ้าหญิงในประเทศเล็กๆ แห่งหนึ่งซึ่งตั้งอยู่ ณ หุบผาสายลม ดำเนินชีวิตอยู่อย่างสงบสุขบนผืนดินที่ยังอุดมสมบูรณ์ผืนน้อยๆ นาอุซิกา พยายามที่จะค้นหาสาเหตุของปรากฏการณ์นี้ และหวังจะหาหนทางในการอยู่ร่วมกัน แต่ผู้คนในเมืองอื่นๆ กลับไม่เห็นด้วยและต้องการทำลายล้างป่าและ Sea of Decay จนเกิดเป็นสงครามครั้งใหญ่ กับภารกิจของเจ้าหญิงตัวน้อยๆ ที่มีภารกิจแห่งการประนีประนอม
ท้ายที่สุดแล้ว นาอุซิกา (Nausicaä) ได้พบว่าภายใต้ป่านั้นมีอากาศบริสุทธิ์ และแท้จริงแล้วป่าได้ช่วยกรองพิษซึ่งก่อให้เกิดแหล่งน้ำสะอาดใต้พื้นดิน
มังงะ
เนาซิก้า เวอร์ชันมังงะของมิยาซากิ ถูกเขียนขึ้นมากว่า 13 ปี ก่อนจะหยุดไปเพื่อทำภาพยนตร์กับสตูดิโอจิบลิ ได้รับการตีพิมพ์ในนิตยสาร Animage ของโทคุมะ โชเท็น ซึ่งตอนแรกได้รับตีพิมพ์ในเดือน กุมภาพันธ์ พ.ศ. 2525 และตอนสุดท้ายในเดือน มีนาคม พ.ศ. 2527 ไม่ต้องสงสัยเลยว่า เรื่องราวในมังงะนั้นไปไกลและซับซ้อนกว่าในภาพยนตร์มากทีเดียว ในภาพยนตร์ เป็นการเล่าเรื่องอย่างหยาบๆ ซึ่งตรงกับ 1 ใน 4 ส่วนแรกของมังงะ และมีการปรับเปลี่ยนเรื่องบางส่วนให้เข้ากับความเป็นภาพยนตร์
จุดแตกต่างที่เห็นได้ชัดเจนก็คือ – สีสันของสิ่งแวดล้อมต่างๆ ในมังงะจะมีความสลับซับซ้อนกว่าในภาพยนตร์ เนาซิก้า เป็นตัวละครที่แสดงการมีพลัง มีอำนาจ ขณะที่แง่มุมด้านทักษะความสามารถไม่ค่อยได้รับการขยายความมากนัก
Mehve
Mehve มีความหมายถึงเครื่องบิน/เครื่องร่อนที่นั่งหรือโดยสารได้คนเดียว แม้ไม่ได้ติดอาวุธ แต่นักบินก็สามารถกว้างหรือหย่อนระเบิดลูกเล็ก เพื่อสร้างความสับสนให้กับศัตรูได้ มีความยาวปีกถึงปีกอยู่ที่ 4 เมตรโดยประมาณ ไม่มีสิ่งป้องกันตัวเมื่อนักบินร่อนอยู่ในอากาศ แม้ว่าคุณสมบัติการใช้งานของมันจะไม่กระจ่างชัดนัก มันก็เคลื่อนได้ช้าเพียงพอที่นักบินจะขึ้นไปและควบคุมมันโดยไม่ต้องใช้อะไรอื่นนอกจากสองแขนและน้ำหนักตัว mehve ยังมีคุณสมบัติ V/STOL คือมีระยะการบินขึ้นและลงจอดที่สั้น ชื่อ 'mehve' ของมันมาจากคำภาษาเยอรมันว่า 'Möwe' ซึ่งหมายถึง 'นกนางนวล' เป็นชื่อได้มาจากรูปร่างและสีขาวของมัน
เป็นที่น่าสังเกตว่า หุบผาสายลม อยู่ใกล้กับทะเล ดังนั้น จะมีลมที่พัดจากทะเลอยู่ตลอดเวลา ซึ่งจะช่วยป้องกันผู้คนจากบรรยากาศที่เป็นพิษของทะเลเน่าได้ และเมื่อเร็วๆ นี้ Japanese-led OpenSky Project สามารถผลิต Mehve ที่ใช้งานจริงได้แล้ว
อ้างอิง
[Www.google.com]
กระบวนการพัฒนาซอฟต์แวร์
ในทางวิศวกรรมซอฟต์แวร์ กระบวนการพัฒนาซอฟต์แวร์ (software development process) คือ กระบวนการที่แบ่งขั้นตอนการพัฒนาซอฟต์แวร์เป็นระยะต่าง ๆ ที่ชัดเจนเพื่อปรับปรุงการออกแบบ (design improvement), การจัดการผลิตภัณฑ์ (product management) และ การจัดการโครงการ (project management) กระบวนการนี้ยังมีอีกชื่อหนึ่งว่า วงจรชีวิตของการพัฒนาซอฟต์แวร์ (software development life cycle หรือ SDLC) กระบวนการนี้ยังประกอบไปด้วยการจำกัดคำนิยามของสิ่งที่จะส่งมอบให้กับลูกค้าหรือส่วนที่สร้างขึ้นโดยทีมงานโครงการ ก่อนที่จะลงมือพัฒนาหรือปรับปรุงแอปพลิเคชันซอฟต์แวร์
กระบวนการพัฒนาซอฟต์แวร์ส่วนใหญ่ในปัจจุบันสามารถกล่าวโดยรวมว่า เป็นกระบวนการพัฒนาซอฟต์แวร์แบบเอจายล์ กระบวนการพัฒนารูปแบบอื่น ๆ ประกอบด้วย โมเดลแบบจำลองน้ำตก (Waterfall model, การสร้างสินค้าต้นแบบ (Prototyping), โมเดลแบบก้าวหน้าและแบบทำซ้ำ (Iterative and incremental model), โมเดลรูปแบบจำลองบันไดเวียน (Spiral model), rapid application development (RAD) และ extreme programming
แขวงวัดพระยาไกร
วัดพระยาไกร เป็นแขวงหนึ่งของเขตบางคอแหลม กรุงเทพมหานคร
ที่ตั้งและอาณาเขต
แขวงวัดพระยาไกรตั้งอยู่ทางทิศเหนือของเขตบางคอแหลม มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงวัดพระยาไกรได้แก่ ถนนสายรองและทางลัด ได้แก่
สถานที่สำคัญ
สถานที่สำคัญของแขวงวัดพระยาไกรได้แก่
จักรพรรดิจิ้นหมิ่น
จักรพรรดิจิ้นหมิ่น ถูกยกขึ้นเป็นจักรพรรดิแทนจักรพรรดิจิ้นหฺวาย ที่ถูกหลิวซงสำเร็จโทษ ขณะพระชนม์เพียง 13 พรรษา ต่อมาใน ค.ศ. 316 (พ.ศ. 859) ทรงถูกหลิวซงบุกเข้าฉางอัน จับสำเร็จโทษในอีก 2 ปีต่อมา ขณะพระชนม์เพียง 16 พรรษาทำให้ราชวงศ์จิ้นตะวันตกล่มสลายลง และสุมารุ่ยเชื้อพระวงศ์ ได้ขึ้นครองราชย์เป็น จักรพรรดิจิ้นหยวนตี้ และสถาปนาราชวงศ์จิ้นตะวันออกขึ้น
300318
หลุยส์ พาร์ทริดจ์
หลุยส์ พาร์ทริดจ์ (Louis Partridge) เป็นนักแสดงชาวอังกฤษ ที่มีชื่อเสียงจากการรับบทลอร์ดทิวเคสบิวรีในภาพยนตร์ต้นฉบับของเน็ตฟลิกซ์เรื่อง เอโนลา โฮล์มส์ (Enola Holmes) ร่วมกับมิลลี บ็อบบี บราวน์
ชีวิตในวัยเด็กและอาชีพ
พาร์ทริดจ์เกิดในวอนด์สเวิร์ธ ลอนดอน ก่อนที่จะปรากฏตัวในภาพยนตร์เอโนลา โฮล์มส์ พร้อมกับมิลลี บ็อบบี บราวน์ ก่อนหน้านั้นเคยรับบทในละครเมดิซิ (Medici) และแพดดิงตัน 2 (Paddington 2)
เวิลด์เฮฟวี่เวทแชมเปียนชิป (ดับเบิลยูดับเบิลยูอี)
เวิลด์เฮวีเวตแชมเปียนชิป (World Heavyweight Championship) เป็นแชมป์โลกมวยปล้ำอาชีพรุ่นเฮฟวีเวตของWWE โดยเข็มขัดเป็นส่วนหนึ่งของค่าย รอว์ เข็มขัดนี้ได้ก่อตั้งขึ้นเมื่อปี ค.ศ. 2002 หลังการแยกตัวและแบ่งค่ายระหว่าง รอว์ กับ สแมคดาวน์ และส่งผลให้เข็มขัดนี้กลายเป็นเข็มขัดที่อยู่ในลำดับสูงที่สุดในค่าย รอว์ และในส่วนหนึ่งของ แนวเนื้อเรื่อง เข็มขัดดังกล่าวก็ได้สลับค่ายสามครั้งสามคราด้วยกัน คือ ในปี ค.ศ. 2005 เมื่อเข็มขัดนี้ได้ย้ายไปเป็นส่วนหนึ่งของ สแมคดาวน์ และกลับมาเป็นของ รอว์ ในปี ค.ศ. 2008 และก็กลับไปเป็นของ สแมคดาวน์ ในปี ค.ศ. 2009 จนถึงวันที่ 29 สิงหาคม ค.ศ. 2011 ซึ่งได้มีการยกเลิกการแบ่งค่ายระหว่าง รอว์ และ สแมคดาวน์ อย่างเป็นทางการ
ตำแหน่งแชมป์โลกเฮฟวีเวตเปิดตัวภายใต้แบรนด์ Raw ในปี ค.ศ. 2002 ต่อมาถูกยกเลิกในศึกทีแอลซี: เทเบิล แลดเดอร์ แอนด์ แชร์ (2013) ในวันอาทิตย์ที่ 15 ธันวาคม ค.ศ. 2013 เมื่อรวมกับตำแหน่งแชมป์ WWE Championship
ประวัติ
เวิลด์เฮวีเวตแชมเปียนชิป ได้ถูกเผยโฉมเป็นครั้งแรกเมื่อปี ค.ศ. 2002 และทริปเปิลเอช ก็ได้เป็นแชมเปียนคนแรกเมื่อวันที่ 2 กันยายน เข็มขัดนี้ถูกสร้างขึ้นมาภายหลังจากบร็อก เลสเนอร์ คว้าดับเบิลยูดับเบิลยูอี อันดิสพิวเต็ด แชมเปียนชิปไปครอง และเซ็นสัญญากับผู้จัดการทั่วไปของสแมคดาวน์ ในขณะนั้นคือ สเตฟานี แม็กแมน โดยจะป้องกันเข็มขัดให้กับสแมคดาวน์เท่านั้น ซึ่งทิ้งให้รอว์ไม่มีเข็มขัดระดับโลกไว้ในครอบครอง จึงเป็นเหตุให้เอริก บิสชอฟฟ์ ผู้จัดการทั่วไปของรอว์ในขณะนั้น ยกเลิกสถานะไร้ข้อโต้แย้ง (Undisputed) ของเข็มขัดดังกล่าวและเผยโฉม "เวิลด์เฮวีเวตแชมเปียนชิป" และประกาศให้เข็มขัดนี้เป็นเข็มขัดระดับโลกหลักของรอว์ เข็มขัดใหม่นี้มีลักษณะเป็น 'เข็มขัดทองขนาดใหญ่' ซึ่งเป็นเข็มขัดที่เคยนำออกมาใช้ก่อนหน้านี้ในชื่อ เอ็นดับเบิลยูเอ เวิลด์เฮฟวี่เวท แชมเปียนชิป (NWA World Heavyweight Championship) และ ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (WCW Championship) ในเวลาต่อมา บิสชอฟฟ์ได้มอบเข็มขัดนี้แก่ทริปเปิลเอช เนื่องจากเป็นคู่ท้าชิงดับเบิลยูดับเบิลยูอี อันดิสพิวเต็ด แชมเปียนชิป ของบร็อก เลสเนอร์คนต่อไป และยังได้กล่าวว่าทริปเปิลเอชเป็นแชมเปียนคนสุดท้ายที่ได้ครองเข็มขัดทองขนาดใหญ่ ก่อนที่จะเปลี่ยนมาใช้ดับเบิลยูดับเบิลยูอี อันดิสพิวเต็ด แชมเปียนชิป (เดิมมีเข็มขัดสองเส้นในตำแหน่งเดียวกัน ซึ่งหนึ่งในนั้นเป็นเข็มขัดทองขนาดใหญ่) ในเดือนมีนาคม ค.ศ. 2003 ได้มีการเปลี่ยนรูปแบบแผ่นโลหะของเข็มขัดโดยเอาตราดับเบิลยูดับเบิลยูอี มาวางไว้ตรงกลางด้านบนของแผ่น
เวิลด์เฮวีเวตแชมเปียนชิป เป็นกรรมสิทธิ์ของรอว์ จนกระทั่งวันที่ 6 มิถุนายน ค.ศ. 2005 สืบเนื่องมาจากผลการจับฉลาก ดับเบิลยูดับเบิลยูอี ดราฟท์ 2005 เมื่อจอห์น ซีนา เจ้าของแชมป์ดับเบิลยูดับเบิลยูอี แชมเปียนชิป ถูกย้ายไปอยู่ค่ายรอว์ พร้อมด้วยเข็มขัด ดับเบิลยูดับเบิลยูอี แชมเปียนชิป ซึ่งทำให้เข็มขัดระดับโลกหลักทั้งสองเส้นอยู่ในกรรมสิทธิ์ของรอว์ ทีโอดอร์ ลอง ผู้จัดการทั่วไปของสแมคดาวน์ พยายามนำเข็มขัดระดับโลกเส้นที่ 3 เรียกว่า "สแมคดาวน์ แชมเปียนชิป" มาใช้ แต่ก็ไม่จำเป็นต่อไปเมื่อบาทิสตา เจ้าของแชมป์เวิลด์ เฮวีเวต แชมเปียน ถูกย้ายไปสแมคดาวน์ พร้อมกับเข็มขัดที่ครองในวันที่ 30 มิถุนายน ค.ศ. 2005 เข็มขัดดังกล่าวเป็นกรรมสิทธิ์ของสแมคดาวน์ ถึง 3 ปีเต็ม จนกระทั่งวันที่ 30 มิถุนายน ค.ศ. 2008 เมื่อซีเอ็ม พังก์ ผู้ถือสัญญา มันนี่อินเดอะแบงค์ ซึ่งเป็นนักมวยปล้ำสังกัดรอว์ ได้ใช้โอกาสยื่นสัญญาท้าชิงเอดจ์ เวิลด์ เฮวีเวต แชมเปียน ในขณะนั้น (เป็นนักมวยปล้ำสังกัดสแมคดาวน์) และสามารถครองแชมป์ได้ จึงทำให้เข็มขัดนี้กลับมาเป็นกรรมสิทธิ์ของรอว์อีกครั้งหนึ่ง
ภายหลังจากซีเอ็ม พังก์ได้ครองเข็มขัดนี้แล้ว ก็เสียแชมป์ให้กับคริส เจอริโค แล้วพยายามชิงคืนหลายครั้ง แต่ไม่ประสบความสำเร็จ และเจอริโคก็เสียแชมป์ให้กับจอห์น ซีนา เป็นครั้งแรกที่ซีนาได้เข็มขัดเส้นนี้ไปครอง แต่ในวันที่ 15 กุมภาพันธ์ ค.ศ. 2009 ในโนเวย์เอาท์ (2009) เอดจ์ อดีตแชมป์ WWE ที่เพิ่งเสียแชมป์ให้กับทริปเปิลเอชไปได้เพียง 1 ชั่วโมง ได้ขอเข้าปล้ำในอิลิมิเนชั่น แชมเบอร์ แมทช์ แทนโคฟี คิงส์ตัน โดยลอบทำร้ายขณะขึ้นเวทีแล้วเข้าตู้กรงเหล็กตามกติกา และเอาชนะจอห์น ซีนา ในการแข่งขันนั้น จึงทำให้เข็มขัดเวิลด์เฮวีเวต กลับมาเป็นกรรมสิทธิ์ของสแมคดาวน์อีกครั้ง จนถึงวันที่ 29 สิงหาคม ค.ศ. 2011 ซึ่งได้มีการยกเลิกการแบ่งค่ายระหว่างรอว์ และสแมคดาวน์ อย่างเป็นทางการ
การรวมเข็มขัดแชมป์
ในวันจันทร์ที่ 24 เมษายน ค.ศ. 2023 ในศึกรอว์ ทริปเปิลเอช ในฐานะ Chief Content Officer ของ WWE ได้เปิดตัวเข็มขัดแชมป์โลกรุ่นเฮฟวีเวตเส้นใหม่ซึ่งมีการออกแบบใหม่ และประกาศให้มีการปล้ำกันในศึก Night of Champions เพื่อค้นหาแชมป์คนแรก อย่างไรก็ตาม ยังไม่ได้รับการยืนยันว่านี่คือการคืนชีพหรือเป็นเข็มขัดแชมป์เส้นใหม่ที่มีชื่อเดียวกัน
สายและศัพท์
ดับเบิลยูดับเบิลยูอี ได้แถลงอย่างเป็นทางการว่า เวิลด์เฮวีเวตแชมเปียนชิป ไม่ใช่เข็มขัดเดียวกันกับ เอ็นดับเบิลยูเอ เวิลด์เฮวีเวตแชมเปียนชิป (NWA World Heavyweight Championship) หรือ ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (WCW Championship) ทำให้ประวัติของเข็มขัดนั้นไม่มีความสืบเนื่องหรือเกี่ยวโยงกัน. แต่ถือว่าเวิลด์เฮวีเวตแชมเปียนชิปเป็นเข็มขัดรุ่นถัดมาจากทั้งสองเข็มขัด เหมือนที่ ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ เป็นรุ่นถัดมาของ เอ็นดับเบิลยูเอ เวิลด์เฮวีเวตแชมเปียนชิป แต่ไม่มีความสืบเนื่องหรือเกี่ยวโยงกันในด้านประวัติและผู้ครองเข็มขัด
ดับเบิลยูดับเบิลยูอี ได้ใช้ศัพท์ "เวิลด์ แชมเปียนชิป" หรือ "เวิลด์เฮวีเวตแชมเปียนชิป" โดยทั่วไปสำหรับเข็มขัดระดับโลกทุกเส้นที่ถูกรับรอง ไม่ใช่เพียงเฉพาะเข็มขัด "เวิลด์เฮวีเวตแชมเปียนชิป" เส้นนี้เท่านั้น ซึ่งส่งผลให้ชื่อ เวิลด์เฮวีเวตแชมเปียนชิป สามารถก่อความสับสนและความเข้าใจผิดเกี่ยวกับเข็มขัดเส้นก่อนได้ แม้ว่าได้ประกาศอย่างชัดเจนว่า ทริปเปิล เอช เป็นผู้ครองเข็มขัดเส้นนี้เป็นคนแรก ซึ่งในคำแถลงได้กล่าวถึง ริก แฟลร์ ในฐานะเวิลด์ เฮวีเวต แชมเปียนเดิม ในขณะที่ ริก แฟลร์ เองถูกจัดโดย ดับเบิลยูดับเบิลยูอี ให้เป็น "เวิลด์ เฮวีเวต แชมเปียน 16 สมัย" โดยยังไม่เคยครองเข็มขัดเวิลด์เฮวีเวตแชมเปียนชิป นี้เลย แต่เป็นการนับที่เขาได้ครองเข็มขัด เอ็นดับเบิลยูเอ เวิลด์เฮวีเวตแชมเปียนชิป, ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ และ ดับเบิลยูดับเบิลยูอี แชมเปียนชิป โดยรวมทั้งสิ้น 16 สมัยต่างหาก
ถั่วเมสคาล
ถั่วเมสคาล  เป็นไม้พุ่มในวงศ์ Fabaceae ใบประกอบสีเขียวเข้ม ดอกช่อ สีม่วงอมน้ำเงิน กลิ่นแรง ฝักยาวมีเมล็ดสีแดง เป็นพืชมีพิษร้ายแรงมาก มีฤทธิ์หลอนประสาท พบในรัฐเท็กซัส รัฐนิวเม็กซิโก และในประเทศเม็กซิโก
เทศบาลตำบลหนองสองห้อง (จังหวัดหนองคาย)
ระวังสับสนชื่อบทความคล้ายกัน เทศบาลตำบลหนองสองห้อง
เทศบาลตำบลหนองสองห้อง เป็นองค์กรปกครองท้องถิ่นแห่งหนึ่งตั้งอยู่ในบริเวณทิศตะวันตกของเขตอำเภอเมืองหนองคาย จังหวัดหนองคาย อยู่ห่างจากตัวเมืองหนองคายลงไปทางทิศใต้ ประมาณ 12 กิโลเมตร
ประวัติ
เทศบาลตำบลหนองสองห้องเดิมเป็นสุขาภิบาลหนองสองห้องตามประกาศกระทรวงมหาดไทยจัดตั้งสุขาภิบาลหนองสองห้อง เมื่อวันที่ 11 กุมภาพันธ์ 2525 ประกาศราชกิจจานุเบกษาเล่มที่ 99 ตอนที่ 69 หน้าที่ 1648-1651 ลงวันที่ 18 พฤษภาคม 2525 และได้รับยกฐานะตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2542
ที่ตั้งและอาณาเขต
เทศบาลตำบลหนองสองห้อง ตั้งอยู่เลขที่ 345 หมู่ที่ 8 ตำบลค่ายบกหวาน อำเภอเมือง จังหวัดหนองคาย อยู่ห่างจากจังหวัดหนองคายไปทางทิศใต้ ประมาณ 12 กิโลเมตร ตามทางหลวงแผ่นดินหมายเลข 2 อุดรธานี–หนองคาย มีอาณาเขตดังนี้
เขตการปกครอง
เทศบาลตำบลหนองสองห้อง มีเขตพื้นที่อยู่ในตำบลค่ายบกหวาน มี 7 หมู่บ้าน ดังนี้
ข้าราชการพลเรือนในสถาบันอุดมศึกษา
ข้าราชการพลเรือนในสถาบันอุดมศึกษา คือ ข้าราชการที่ปฏิบัติหน้าที่ราชการในสถาบันอุดมศึกษาของรัฐ ยกเว้นสถาบันอุดมศึกษาของรัฐที่มิใช่ส่วนราชการ (สถาบันอุดมศึกษานอกระบบ)